CELEX: 52011SC1414
Language: ro
Date: 2011-11-28
Title: Propunere de DECIZIE A CONSILIULUI privind poziția Uniunii în Comitetul mixt pentru punerea în aplicare a articolului 66 din Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene din Cisiordania și Fâșia Gaza, pe de altă parte

COMISIA EUROPEANĂ

                                                  Bruxelles, 28.11.2011
                                                  SEC(2011) 1414 final

                                                  2011/0379 (NLE)

                                      Propunere de

                              DECIZIE A CONSILIULUI

privind poziția Uniunii în Comitetul mixt pentru punerea în aplicare a articolului 66 din
 Acordul de asociere euro-mediteraneean interimar privind schimburile comerciale și
    cooperarea dintre Comunitatea Europeană, pe de o parte, și Organizația pentru
   Eliberarea Palestinei (OEP), care acționează în numele Autorității Palestiniene din
                       Cisiordania și Fâșia Gaza, pe de altă parte
 ---pagebreak---                                   EXPUNERE DE MOTIVE

     1.   Acordul interimar de asociere constituie temeiul juridic al relațiilor bilaterale dintre
          Uniunea Europeană (UE) și Autoritatea Palestiniană (AP).

     2.   Articolul 66 din Acordul interimar de asociere prevede constituirea organismelor
          necesare punerii sale în aplicare.

     3.   În 2008, au fost instituite patru subcomitete cu următoarele configurații: (i) aspecte
          economice și financiare, comerț și probleme vamale; (ii) afaceri sociale; (iii) energie,
          mediu, transporturi, știință și tehnologie; (iv) drepturile omului, buna guvernanță și
          statul de drept.

     4.   În urma a două runde de întruniri ale subcomitetelor în perioada 2008-2010, AP a
          prezentat, cu ocazia reuniunii Comitetului mixt din 2010, o cerere oficială în vederea
          creșterii numărului de subcomitete pentru a asigura purtarea unor discuții mai precise
          și o urmărire mai adecvată.

     5.   Pe baza experienței din ultimele două runde de întruniri ale subcomitetelor, Serviciul
          european pentru acțiune externă consideră, de asemenea, că actualul număr de
          subcomitete nu este suficient pentru a permite o discuție aprofundată și o coordonare
          corespunzătoare. Prin creșterea numărului de subcomitete la șase, se așteaptă ca
          procesul politicii europene de vecinătate (PEV) să devină mult mai precis și reciproc
          avantajos. AP a arătat, de asemenea, o mai mare capacitate de a participa la acest
          proces și s-a implicat în acesta. Prezenta propunere urmărește, într-o mare măsură,
          aceeași structură și schemă ca cele ale subcomitetelor cu alți parteneri PEV.

     6.   AP este dispusă să intensifice cooperarea în diverse domenii care fac obiectul
          dispozițiilor din acordul interimar de asociere (AIA). Obiectivul constă în
          dezvoltarea relațiilor bilaterale dintre UE și Autoritatea Palestiniană în vederea unui
          parteneriat global cu o abordare coerentă, garantată printr-o coordonare strânsă și
          permanentă a tuturor componentelor.

     7.   În lumina celor de mai sus, Comisia Europeană propune Consiliului ca numărul de
          subcomitete să crească de la patru la șase pentru a sprijini Comitetul mixt la punerea
          în aplicare a AIA și a planului de acțiune PEV. Aceste subcomitete vor discuta
          chestiuni de natură tehnică ce nu pot fi abordate în totalitate în cadrul comitetului
          mixt.

     8.   Cele șase subcomitete propuse vor trata aceleași chestiuni abordate în actualele patru
          subcomitete, dar va fi posibilă o discuție mai constructivă, deoarece fiecărei chestiuni
          i se va consacra mai mult timp. Configurația propusă pentru subcomitete este
          următoarea: (i) drepturile omului, buna guvernanță și statul de drept. (ii) afaceri
          sociale și sănătate (III) cercetare, inovare, societate informațională, audiovizual și
          mass-media, educație și cultură (IV) afaceri economice și financiare (V) comerț și
          piața internă, industrie, agricultură și pescuit, vamă (VI) energie, transporturi,
          schimbări climatice, mediu și apă.

     9.   Obiectivul, subiectele tratate de către fiecare subcomitet și normele de punere în
          aplicare sunt prezentate în regulamentele de procedură.

RO                                              2                                                    RO
 ---pagebreak---                                                               2011/0379 (NLE)

                                              Propunere de

                                        DECIZIE A CONSILIULUI

     privind poziția Uniunii în Comitetul mixt pentru punerea în aplicare a articolului 66 din
      Acordul de asociere euro-mediteraneean interimar privind schimburile comerciale și
         cooperarea dintre Comunitatea Europeană, pe de o parte, și Organizația pentru
        Eliberarea Palestinei (OEP), care acționează în numele Autorității Palestiniene din
                            Cisiordania și Fâșia Gaza, pe de altă parte

     CONSILIUL UNIUNII EUROPENE,

     având în vedere Tratatul privind funcționarea Uniunii Europene (TFUE), în special
     articolul 218 alineatul (9),

     având în vedere propunerea Comisiei1,

     întrucât:

     (1)    Acordul de asociere euro-mediteraneean interimar privind schimburile comerciale și
            cooperarea dintre Comunitatea Europeană, pe de o parte, și Organizația pentru
            Eliberarea Palestinei (OEP), care acționează în numele Autorității Palestiniene din
            Cisiordania și Fâșia Gaza, pe de altă parte (denumit în continuare „acordul”), a fost
            semnat la 24 februarie 1997 și a intrat în vigoare la 1 iulie 1997.

     (2)    Articolul 66 din acord prevede crearea unor comitete („subcomitete”) care să asiste
            comitetul mixt, instituit în temeiul articolului 63 din acord, în îndeplinirea atribuțiilor
            sale.

     (3)    Aceste comitete au fost instituite în temeiul Deciziei 12941/08 a Consiliului din 2008.
            Reorganizarea acestor comitete este necesară pentru a permite un dialog mai organizat
            și structurat și pentru a reflecta mai bine intensificarea cooperării bilaterale,

     ADOPTĂ PREZENTA DECIZIE:

                                                Articolul 1

     Poziția Uniunii în cadrul Comitetul mixt privind punerea în aplicare a articolului 66 din
     Acordul de asociere euro-mediteraneean interimar privind schimburile comerciale și
     cooperarea dintre Comunitatea Europeană, pe de o parte, și Organizația pentru Eliberarea
     Palestinei (OEP), care acționează în numele Autorității Palestiniene din Cisiordania și Fâșia

     1
              JO C […], […], p. […].
     * A se vedea documentul CE-OLP …

RO                                                  3                                                     RO
 ---pagebreak---      Gaza, pe de altă parte, se bazează pe proiectul de decizie al Comitetului mixt, anexat la
     prezenta decizie*.

                                                Articolul 2

     Personalul Comisiei și Serviciului european pentru acțiune externă, asistat de reprezentanți ai
     statelor membre, reprezintă Uniunea în cele șase subcomitete, create prin proiectul de decizie
     al Comitetului mixt menționat la articolul 1.

                                                Articolul 3

     Prezenta decizie intră în vigoare la data adoptării.

     Prezenta decizie a Comitetului mixt se publică în Jurnalul Oficial al Uniunii Europene.

     Adoptată la Bruxelles,

                                                   Pentru Consiliu
                                                   Președintele

RO                                                   4                                                 RO
 ---pagebreak---                                                        ANEXA A

                                                       Proiect de

                                                DECIZIE NR. …/2011

                                        A COMITETULUI MIXT CE-OEP

                                                           din

                                           de instituire a șase subcomitete

     COMITETUL MIXT,

     având în vedere Acordul de asociere euro-mediteraneean interimar privind schimburile comerciale și
     cooperarea dintre Comunitatea Europeană, pe de o parte, și Organizația pentru Eliberarea Palestinei
     (OEP), care acționează în numele Autorității Palestiniene din Cisiordania și Fâșia Gaza, pe de altă
     parte1 (denumit în continuare „acordul de asociere interimar”),

     întrucât:

     (1)         Funcționarea politicii europene de vecinătate și a planurilor de acțiune aferente acesteia într-
                 un mare număr de domenii sectoriale necesită crearea subcomitetelor propuse.

     (2)         Acordul interimar de asociere CE-OEP a intrat într-o nouă fază de punere în aplicare în
                 contextul politicii europene de vecinătate și al evoluției acesteia în regiune.

     (3)         Articolul 66 din acest acord prevede crearea oricăror alte comitete (denumite în continuare
                 „subcomitete”) care pot asista comitetul mixt în îndeplinirea sarcinilor care îi revin.

     (4)         Întrucât prezenta decizie va abroga Decizia 12941/08 a Consiliului în temeiul căreia au fost
                 instituite patru subcomitete.

     (5)         Autoritatea Palestiniană a solicitat creșterea numărului de subcomitete,

     DECIDE:

                                                      Articolul 1

     Se instituie, prin prezenta decizie, cele șase subcomitete ale Comitetului mixt, enumerate în anexa I.

     Se adoptă regulamentul de procedură prevăzut în anexa II.

     Comitetul mixt ia orice măsură necesară bunei funcționări a subcomitetelor. Acesta poate decide să
     constituie alte subcomitete sau grupuri sau să desființeze subcomitete sau grupuri existente.

     1
             JO C […], […], p. […].

RO                                                     5                                                 RO
 ---pagebreak---                                                 Articolul 2

     Prezenta decizie intră în vigoare la data adoptării. Prezenta decizie va abroga Decizia 12941/08 a
     Consiliului din 2008.

     Adoptată la [...]

                              Pentru Comitetul mixt

                              Președintele

RO                                               6                                              RO
 ---pagebreak---                                                 ANEXA I

                       SUBCOMITETELE ATAȘATE COMITETULUI MIXT

     (1)   Subcomitetul „Drepturile omului, buna guvernanță și statul de drept”

     (2)   Subcomitetul „Afaceri sociale și sănătate”

     (3)   Subcomitetul „Cercetare, inovare, societate informațională, audiovizual și mass-media,
           educație și cultură”

     (4)   Subcomitetul „Afaceri economice și financiare”

     (5)   Subcomitetul „Comerț și piața internă, industrie, agricultură și pescuit, vamă”

     (6)   Subcomitetul „Energie, transporturi, schimbări climatice, mediu și apă”

RO                                               7                                           RO
 ---pagebreak---                                                     ANEXA II

     1)       Regulamentul de procedură al subcomitetului „Drepturile omului, buna guvernanță și
              statul de drept”

     1.       Componență și președinție

     Subcomitetul este format din reprezentanți ai Uniunii Europene și din reprezentanți ai Autorității
     Palestiniene. Acesta este prezidat alternativ de cele două părți.

     2.       Rol

     Subcomitetul funcționează sub autoritatea comitetului mixt, căruia îi prezintă un raport după fiecare
     reuniune. Subcomitetul nu are putere de decizie, însă poate prezenta propuneri comitetului mixt.

     3.       Obiect

     Subcomitetul examinează punerea în aplicare a Acordului interimar de asociere și a planului de
     acțiune din cadrul politicii europene de vecinătate aferent în domeniile enumerate mai jos și evaluează
     progresul privind obiectivele și acțiunile care au fost identificate și convenite în cadrul planului de
     acțiune. După caz, subcomitetul analizează cooperarea în materie de administrație publică. În acest
     context, subcomitetul examinează orice problemă care ar putea apărea în domeniile enumerate mai jos
     și propune eventuale măsuri:

     (a) drepturile omului;

     (b) buna guvernanță;

     (c) statul de drept.

     Lista de mai sus nu este exhaustivă, comitetul mixt putând să adauge, prin decizie, alte domenii,
     inclusiv orizontale.

     Subcomitetul poate examina aspecte care țin de unul, mai multe sau de toate domeniile menționate
     anterior.

     4.       Secretariat

     Un funcționar al Uniunii Europene și un funcționar al Autorității Palestiniene exercită în comun
     funcțiile de secretari permanenți ai subcomitetului.

     Toate comunicările privind subcomitetul sunt transmise secretarilor subcomitetului.

     5.       Reuniuni

     Subcomitetul se întrunește ori de câte ori este necesar. Reuniunile se pot convoca pe baza unei cereri
     adresate de președintele oricăreia dintre părți, transmisă prin intermediul secretarului părții respective,
     care o va înainta celeilalte părți. După primirea unei cereri privind convocarea unei reuniuni a
     subcomitetului, secretarul permanent al celeilalte părți are la dispoziție cincisprezece zile lucrătoare
     pentru a da un răspuns.

RO                                                   8                                                  RO
 ---pagebreak---      În cazuri deosebit de urgente, subcomitetele pot fi convocate într-un termen mai scurt, sub rezerva
     acordului ambelor părți. Toate cererile de convocare a reuniunilor trebuie făcute în scris.

     Fiecare reuniune a subcomitetului are loc la data și locul convenite de către cele două părți.

     Reuniunile sunt convocate de către secretarul permanent competent, în acord cu președintele. Înaintea
     fiecărei reuniuni, președintele este informat despre componența prevăzută a delegației fiecărei părți.

     În cazul în care ambele părți sunt de acord, subcomitetul poate invita experți la reuniunile sale, pentru
     a-i oferi informațiile specifice necesare.

     6.       Ordinea de zi a reuniunilor

     Toate cererile de înscriere a unor puncte pe ordinea de zi a subcomitetului trebuie să fie transmise
     secretarilor permanenți.

     Președintele elaborează o ordine de zi provizorie pentru fiecare reuniune. Secretarul permanent
     competent o transmite omologului său cu cel puțin zece zile înainte de începerea reuniunii.

     Ordinea de zi provizorie conține punctele a căror înscriere pe ordinea de zi a fost cerută secretarilor
     permanenți cu cel puțin cincisprezece zile înainte de începerea reuniunii. Documentele justificative
     trebuie primite de ambele părți cu cel puțin șapte zile înainte de reuniune. Aceste termene pot fi reduse
     în caz de urgență, sub rezerva acordului ambelor părți.

     Subcomitetul adoptă ordinea de zi la începutul fiecărei reuniuni.

     7.       Procesul-verbal

     Procesul-verbal este redactat și convenit de către cei doi secretari permanenți după fiecare reuniune.
     Secretarii permanenți ai subcomitetului transmit secretarilor și președintelui comitetului mixt un
     exemplar al procesului-verbal, care cuprinde propunerile prezentate de subcomitet.

     8.       Publicitate

     În cazul în care nu se decide altfel, reuniunile subcomitetului nu sunt publice.

RO                                                   9                                                RO
 ---pagebreak---      2)       Regulamentul de procedură al subcomitetului „Afaceri sociale și sănătate”

     1.       Componență și președinție

     Subcomitetul este format din reprezentanți ai Uniunii Europene și din reprezentanți ai Autorității
     Palestiniene. Acesta este prezidat alternativ de cele două părți.

     2.       Rol

     Subcomitetul funcționează sub autoritatea comitetului mixt, căruia îi prezintă un raport după fiecare
     reuniune. Subcomitetul nu are putere de decizie, însă poate prezenta propuneri comitetului mixt.

     3.       Obiect

     Subcomitetul examinează punerea în aplicare a Acordului interimar de asociere și a planului de
     acțiune din cadrul politicii europene de vecinătate aferent în domeniile enumerate mai jos și
     evaluează progresul privind obiectivele și acțiunile care au fost identificate și convenite în cadrul
     planului de acțiune. După caz, subcomitetul examinează cooperarea în materie de administrație
     publică. În acest context, subcomitetul examinează orice problemă care ar putea apărea în
     domeniile enumerate mai jos și propune eventuale măsuri:

     (a) ocuparea forței de muncă și dezvoltare socială;

     (b) sănătatea publică.

     Lista de mai sus nu este exhaustivă, comitetul mixt putând să adauge, prin decizie, alte domenii,
     inclusiv orizontale.

     Subcomitetul poate examina aspecte care țin de unul, mai multe sau de toate domeniile menționate
     anterior.

     4.       Secretariat

     Un funcționar al Uniunii Europene și un funcționar al Autorității Palestiniene exercită în comun
     funcțiile de secretari permanenți ai subcomitetului.

     Toate comunicările privind subcomitetul sunt transmise secretarilor subcomitetului.

     5.       Reuniuni

     Subcomitetul se întrunește ori de câte ori este necesar. Reuniunile se pot convoca pe baza unei
     cereri adresate de președintele oricăreia dintre părți, transmisă prin intermediul secretarului părții
     respective, care o va înainta celeilalte părți. După primirea unei cereri privind convocarea unei
     reuniuni a subcomitetului, secretarul permanent al celeilalte părți are la dispoziție cincisprezece zile
     lucrătoare pentru a da un răspuns.

     În cazuri deosebit de urgente, subcomitetele pot fi convocate într-un termen mai scurt, sub rezerva
     acordului ambelor părți. Toate cererile de convocare a reuniunilor trebuie făcute în scris.

     Fiecare reuniune a subcomitetului are loc la data și locul convenite de către cele două părți.

RO                                                  10                                                  RO
 ---pagebreak---      Reuniunile sunt convocate de către secretarul permanent competent, în acord cu președinția.
     Înaintea fiecărei reuniuni, președintele este informat despre componența prevăzută a delegației
     fiecărei părți.

     În cazul în care ambele părți sunt de acord, subcomitetul poate invita experți la reuniunile sale,
     pentru a-i oferi informațiile specifice necesare.

     6.       Ordinea de zi a reuniunilor

     Toate cererile de înscriere a unor puncte pe ordinea de zi a subcomitetului trebuie să fie transmise
     secretarilor permanenți.

     Președintele elaborează o ordine de zi provizorie pentru fiecare reuniune. Secretarul permanent
     competent o transmite omologului său cu cel puțin zece zile înainte de începerea reuniunii.

     Ordinea de zi provizorie conține punctele a căror înscriere pe ordinea de zi a fost cerută secretarilor
     permanenți cu cel puțin cincisprezece zile înainte de începerea reuniunii. Documentele justificative
     trebuie primite de ambele părți cu cel puțin șapte zile înainte de reuniune. Aceste termene pot fi
     reduse în caz de urgență, sub rezerva acordului ambelor părți.

     Subcomitetul adoptă ordinea de zi la începutul fiecărei reuniuni.

     7.       Procesul-verbal

     Procesul-verbal este redactat și convenit de către cei doi secretari permanenți după fiecare reuniune.
     Secretarii permanenți ai subcomitetului transmit secretarilor și președintelui comitetului mixt un
     exemplar al procesului-verbal, care cuprinde propunerile prezentate de subcomitet.

     8.       Publicitate

     În cazul în care nu se decide altfel, reuniunile subcomitetului nu sunt publice.

RO                                                  11                                                 RO
 ---pagebreak---      3)        Regulamentul de procedură al subcomitetului „Cercetare, inovare, societate
               informațională, audiovizual și mass-media, educație și cultură”

     1.        Componență și președinție

     Subcomitetul este format din reprezentanți ai Uniunii Europene și reprezentanți ai Autorității
     Palestiniene. Acesta este prezidat alternativ de cele două părți.

     2.        Rol

     Subcomitetul funcționează sub autoritatea comitetului mixt, căruia îi prezintă un raport după fiecare
     reuniune. Subcomitetul nu are putere de decizie, însă poate prezenta propuneri comitetului mixt.

     3.        Obiect

     Subcomitetul examinează punerea în aplicare a Acordului interimar de asociere și a planului de
     acțiune din cadrul politicii europene de vecinătate aferent în domeniile enumerate mai jos și
     evaluează progresul privind obiectivele și acțiunile care au fost identificate și convenite în cadrul
     planului de acțiune. După caz, subcomitetul examinează cooperarea în materie de administrație
     publică. În acest context, subcomitetul examinează orice problemă care ar putea apărea în
     domeniile enumerate mai jos și propune eventuale măsuri:

     (a) educație și formare profesională;

     (b) cultură;

     (c) tineret;

     (d) societatea informațională și politica în domeniul audiovizual și al mass-mediei;

     (e) știință și tehnologie;

     (f) cercetare și dezvoltare.

     Lista de mai sus nu este exhaustivă, comitetul mixt putând să adauge alte domenii, inclusiv
     orizontale.

     Subcomitetul poate examina aspecte care țin de unul, mai multe sau de toate domeniile menționate
     anterior.

     4.        Secretariat

     Un funcționar al Uniunii Europene și un funcționar al Autorității Palestiniene exercită în comun
     funcțiile de secretari permanenți ai subcomitetului.

     Toate comunicările privind subcomitetul sunt transmise secretarilor subcomitetului.

     5.        Reuniuni

     Subcomitetul se întrunește ori de câte ori este necesar. Reuniunile se pot convoca pe baza unei
     cereri adresate de președintele oricăreia dintre părți, transmisă prin intermediul secretarului părții

RO                                                  12                                                RO
 ---pagebreak---      respective, care o va înainta celeilalte părți. După primirea unei cereri privind convocarea unei
     reuniuni a subcomitetului, secretarul permanent al celeilalte părți are la dispoziție cincisprezece zile
     lucrătoare pentru a da un răspuns.

     În cazuri deosebit de urgente, subcomitetele pot fi convocate într-un termen mai scurt, sub rezerva
     acordului ambelor părți. Toate cererile de convocare a reuniunilor trebuie făcute în scris.

     Fiecare reuniune a subcomitetului are loc la data și locul convenite de către cele două părți.

     Reuniunile sunt convocate de către secretarul permanent competent, în acord cu președinția.
     Înaintea fiecărei reuniuni, președintele este informat despre componența prevăzută a delegației
     fiecărei părți.

     În cazul în care ambele părți sunt de acord, subcomitetul poate invita experți la reuniunile sale,
     pentru a-i oferi informațiile specifice necesare.

     6.       Ordinea de zi a reuniunilor

     Toate cererile de înscriere a unor puncte pe ordinea de zi a subcomitetului trebuie să fie transmise
     secretarilor permanenți.

     Președintele elaborează o ordine de zi provizorie pentru fiecare reuniune. Secretarul permanent
     competent o transmite omologului său cu cel puțin zece zile înainte de începerea reuniunii.

     Ordinea de zi provizorie conține punctele a căror înscriere pe ordinea de zi a fost cerută secretarilor
     permanenți cu cel puțin cincisprezece zile înainte de începerea reuniunii. Documentele justificative
     trebuie primite de ambele părți cu cel puțin șapte zile înainte de reuniune. Aceste termene pot fi
     reduse în caz de urgență, sub rezerva acordului ambelor părți.

     Subcomitetul adoptă ordinea de zi la începutul fiecărei reuniuni.

     7.       Procesul-verbal

     Procesul-verbal este redactat și convenit de către cei doi secretari permanenți după fiecare reuniune.
     Secretarii permanenți ai subcomitetului transmit secretarilor și președintelui comitetului mixt un
     exemplar al procesului-verbal, care cuprinde propunerile prezentate de subcomitet.

     8.       Publicitate

     În cazul în care nu se decide altfel, reuniunile subcomitetului nu sunt publice.

RO                                                  13                                                  RO
 ---pagebreak---      4)        Regulamentul de procedură al subcomitetului „Afaceri economice și financiare”

     1.        Componență și președinție

     Subcomitetul este format din reprezentanți ai Uniunii Europene și reprezentanți ai Autorității
     Palestiniene. Acesta este prezidat alternativ de cele două părți.

     2.        Rol

     Subcomitetul funcționează sub autoritatea comitetului mixt, căruia îi prezintă un raport după fiecare
     reuniune. Subcomitetul nu are putere de decizie, însă poate prezenta propuneri comitetului mixt.

     3.        Obiect

     Subcomitetul examinează punerea în aplicare a Acordului interimar de asociere și a planului de
     acțiune din cadrul politicii europene de vecinătate aferent în domeniile enumerate mai jos și
     evaluează progresul privind obiectivele și acțiunile care au fost identificate și convenite în cadrul
     planului de acțiune. După caz, subcomitetul examinează cooperarea în materie de administrație
     publică. În acest context, subcomitetul examinează orice problemă care ar putea apărea în
     domeniile enumerate mai jos și propune eventuale măsuri:

     (a) responsabilitate financiară și buna gestionare a finanțelor publice;

     (b) reformă și dezvoltare economice;

     (c) statistică.

     Lista de mai sus nu este exhaustivă, comitetul mixt putând să adauge alte domenii, inclusiv
     orizontale.

     Subcomitetul poate examina aspecte care țin de unul, mai multe sau de toate domeniile menționate
     anterior.

     4.        Secretariat

     Un funcționar al Uniunii Europene și un funcționar al Autorității Palestiniene exercită în comun
     funcțiile de secretari permanenți ai subcomitetului.

     Toate comunicările privind subcomitetul sunt transmise secretarilor subcomitetului.

     5.        Reuniuni

     Subcomitetul se întrunește ori de câte ori este necesar. Reuniunile se pot convoca pe baza unei
     cereri adresate de președintele oricăreia dintre părți, transmisă prin intermediul secretarului părții
     respective, care o va înainta celeilalte părți. După primirea unei cereri privind convocarea unei
     reuniuni a subcomitetului, secretarul permanent al celeilalte părți are la dispoziție cincisprezece zile
     lucrătoare pentru a da un răspuns.

RO                                                  14                                                  RO
 ---pagebreak---      În cazuri deosebit de urgente, subcomitetele pot fi convocate într-un termen mai scurt, sub rezerva
     acordului ambelor părți. Toate cererile de convocare a reuniunilor trebuie făcute în scris.

     Fiecare reuniune a subcomitetului are loc la data și locul convenite de către cele două părți.

     Reuniunile sunt convocate de către secretarul permanent competent, în acord cu președinția.
     Înaintea fiecărei reuniuni, președintele este informat despre componența prevăzută a delegației
     fiecărei părți.

     În cazul în care ambele părți sunt de acord, subcomitetul poate invita experți la reuniunile sale,
     pentru a-i oferi informațiile specifice necesare.

     6.       Ordinea de zi a reuniunilor

     Toate cererile de înscriere a unor puncte pe ordinea de zi a subcomitetului trebuie să fie transmise
     secretarilor permanenți.

     Președintele elaborează o ordine de zi provizorie pentru fiecare reuniune. Secretarul permanent
     competent o transmite omologului său cu cel puțin zece zile înainte de începerea reuniunii.

     Ordinea de zi provizorie conține punctele a căror înscriere pe ordinea de zi a fost cerută secretarilor
     permanenți cu cel puțin cincisprezece zile înainte de începerea reuniunii. Documentele justificative
     trebuie primite de ambele părți cu cel puțin șapte zile înainte de reuniune. Aceste termene pot fi
     reduse în caz de urgență, sub rezerva acordului ambelor părți.

     Subcomitetul adoptă ordinea de zi la începutul fiecărei reuniuni.

     7.       Procesul-verbal

     Procesul-verbal este redactat și convenit de către cei doi secretari permanenți după fiecare reuniune.
     Secretarii permanenți ai subcomitetului transmit secretarilor și președintelui comitetului mixt un
     exemplar al procesului-verbal, care cuprinde propunerile prezentate de subcomitet.

     8.       Publicitate

     În cazul în care nu se decide altfel, reuniunile subcomitetului nu sunt publice.

RO                                                  15                                                 RO
 ---pagebreak---      5)        Regulamentul de procedură al subcomitetului „Comerț și piața internă, industrie,
               agricultură și pescuit, vamă”

     1.        Componență și președinție

     Subcomitetul este format din reprezentanți ai Uniunii Europene și reprezentanți ai Autorității
     Palestiniene. Acesta este prezidat alternativ de cele două părți.

     2.        Rol

     Subcomitetul funcționează sub autoritatea comitetului mixt, căruia îi prezintă un raport după fiecare
     reuniune. Subcomitetul nu are putere de decizie, însă poate prezenta propuneri comitetului mixt.

     3.        Obiect

     Subcomitetul examinează punerea în aplicare a Acordului interimar de asociere și a planului de
     acțiune din cadrul politicii europene de vecinătate aferent în domeniile enumerate mai jos și
     evaluează progresul privind obiectivele și acțiunile care au fost identificate și convenite în cadrul
     planului de acțiune. După caz, subcomitetul examinează cooperarea în materie de administrație
     publică. În acest context, subcomitetul examinează orice problemă care ar putea apărea în
     domeniile enumerate mai jos și propune eventuale măsuri:

     (a) aspecte legate de comerț;

     (b) agricultură și pescuit;

     (c) chestiuni sanitare și fitosanitare (SFS);

     (d) investiții;

     (e) piață și reforma reglementărilor;

     (f) industrie și întreprinderi mici și mijlocii (IMM-uri);

     (g) probleme vamale;

     (h) fiscalitate.

     Lista de mai sus nu este exhaustivă, comitetul mixt putând să adauge alte domenii, inclusiv
     orizontale.

     Subcomitetul poate examina aspecte care țin de unul, mai multe sau de toate domeniile menționate
     anterior.

     4.        Secretariat

     Un funcționar al Uniunii Europene și un funcționar al Autorității Palestiniene exercită în comun
     funcțiile de secretari permanenți ai subcomitetului.

     Toate comunicările privind subcomitetul sunt transmise secretarilor subcomitetului.

RO                                                   16                                              RO
 ---pagebreak---      5.       Reuniuni

     Subcomitetul se întrunește ori de câte ori este necesar. Reuniunile se pot convoca pe baza unei
     cereri adresate de președintele oricăreia dintre părți, transmisă prin intermediul secretarului părții
     respective, care o va înainta celeilalte părți. După primirea unei cereri privind convocarea unei
     reuniuni a subcomitetului, secretarul permanent al celeilalte părți are la dispoziție cincisprezece zile
     lucrătoare pentru a da un răspuns.

     În cazuri deosebit de urgente, subcomitetele pot fi convocate într-un termen mai scurt, sub rezerva
     acordului ambelor părți. Toate cererile de convocare a reuniunilor trebuie făcute în scris.

     Fiecare reuniune a subcomitetului are loc la data și locul convenite de către cele două părți.

     Reuniunile sunt convocate de către secretarul permanent competent, în acord cu președinția.
     Înaintea fiecărei reuniuni, președintele este informat despre componența prevăzută a delegației
     fiecărei părți.

     În cazul în care ambele părți sunt de acord, subcomitetul poate invita experți la reuniunile sale,
     pentru a-i oferi informațiile specifice necesare.

     6.       Ordinea de zi a reuniunilor

     Toate cererile de înscriere a unor puncte pe ordinea de zi a subcomitetului trebuie să fie transmise
     secretarilor permanenți.

     Președintele elaborează o ordine de zi provizorie pentru fiecare reuniune. Secretarul permanent
     competent o transmite omologului său cu cel puțin zece zile înainte de începerea reuniunii.

     Ordinea de zi provizorie conține punctele a căror înscriere pe ordinea de zi a fost cerută secretarilor
     permanenți cu cel puțin cincisprezece zile înainte de începerea reuniunii. Documentele justificative
     trebuie primite de ambele părți cu cel puțin șapte zile înainte de reuniune. Aceste termene pot fi
     reduse în caz de urgență, sub rezerva acordului ambelor părți.

     Subcomitetul adoptă ordinea de zi la începutul fiecărei reuniuni.

     7.       Procesul-verbal

     Procesul-verbal este redactat și convenit de către cei doi secretari permanenți după fiecare reuniune.
     Secretarii permanenți ai subcomitetului transmit secretarilor și președintelui comitetului mixt un
     exemplar al procesului-verbal, care cuprinde propunerile prezentate de subcomitet.

     8.       Publicitate

     În cazul în care nu se decide altfel, reuniunile subcomitetului nu sunt publice.

RO                                                  17                                                  RO
 ---pagebreak---      6)         Regulamentul de procedură al subcomitetului „Energie, transporturi, schimbări
                climatice, mediu și apă”

     1.         Componență și președinție

     Subcomitetul este format din reprezentanți ai Uniunii Europene și reprezentanți ai Autorității
     Palestiniene. Acesta este prezidat alternativ de cele două părți.

     2.         Rol

     Subcomitetul funcționează sub autoritatea comitetului mixt, căruia îi prezintă un raport după
     fiecare reuniune. Subcomitetul nu are putere de decizie, însă poate prezenta propuneri
     comitetului mixt.

     3.         Obiect

     Subcomitetul examinează punerea în aplicare a Acordului interimar de asociere și a planului
     de acțiune din cadrul politicii europene de vecinătate aferent în domeniile enumerate mai jos
     și evaluează progresul privind obiectivele și acțiunile care au fost identificate și convenite în
     cadrul planului de acțiune. După caz, subcomitetul examinează cooperarea în materie de
     administrație publică. În acest context, subcomitetul examinează orice problemă care ar putea
     apărea în domeniile enumerate mai jos și propune eventuale măsuri:

     (a) energie;

     (b) transporturi;

     (c) schimbări climatice;

     (d) mediu;

     (e) apă.

     Lista de mai sus nu este exhaustivă, comitetul mixt putând să adauge alte domenii, inclusiv
     orizontale.

     Subcomitetul poate examina aspecte care țin de unul, mai multe sau de toate domeniile
     menționate anterior.

     4.         Secretariat

     Un funcționar al Uniunii Europene și un funcționar al Autorității Palestiniene exercită în
     comun funcțiile de secretari permanenți ai subcomitetului.

     Toate comunicările privind subcomitetul sunt transmise secretarilor subcomitetului.

     5.         Reuniuni

     Subcomitetul se întrunește ori de câte ori este necesar. Reuniunile se pot convoca pe baza unei
     cereri adresate de președintele oricăreia dintre părți, transmisă prin intermediul secretarului
     părții respective, care o va înainta celeilalte părți. După primirea unei cereri privind

RO                                                  18                                                   RO
 ---pagebreak---      convocarea unei reuniuni a subcomitetului, secretarul permanent al celeilalte părți are la
     dispoziție cincisprezece zile lucrătoare pentru a da un răspuns.

     În cazuri deosebit de urgente, subcomitetele pot fi convocate într-un termen mai scurt, sub
     rezerva acordului ambelor părți. Toate cererile de convocare a reuniunilor trebuie făcute în
     scris.

     Fiecare reuniune a subcomitetului are loc la data și locul convenite de către cele două părți.

     Reuniunile sunt convocate de către secretarul permanent competent, în acord cu președinția.
     Înaintea fiecărei reuniuni, președintele este informat despre componența prevăzută a
     delegației fiecărei părți.

     În cazul în care ambele părți sunt de acord, subcomitetul poate invita experți la reuniunile
     sale, pentru a-i oferi informațiile specifice necesare.

     6.       Ordinea de zi a reuniunilor

     Toate cererile de înscriere a unor puncte pe ordinea de zi a subcomitetului trebuie să fie
     transmise secretarilor permanenți.

     Președintele elaborează o ordine de zi provizorie pentru fiecare reuniune. Secretarul
     permanent competent o transmite omologului său cu cel puțin zece zile înainte de începerea
     reuniunii.

     Ordinea de zi provizorie conține punctele a căror înscriere pe ordinea de zi a fost cerută
     secretarilor permanenți cu cel puțin cincisprezece zile înainte de începerea reuniunii.
     Documentele justificative trebuie primite de ambele părți cu cel puțin șapte zile înainte de
     reuniune. Aceste termene pot fi reduse în caz de urgență, sub rezerva acordului ambelor părți.

     Subcomitetul adoptă ordinea de zi la începutul fiecărei reuniuni.

     7.       Procesul-verbal

     Procesul-verbal este redactat și convenit de către cei doi secretari permanenți după fiecare
     reuniune. Secretarii permanenți ai subcomitetului transmit secretarilor și președintelui
     comitetului mixt un exemplar al procesului-verbal, care cuprinde propunerile prezentate de
     subcomitet.

     8.       Publicitate

     În cazul în care nu se decide altfel, reuniunile subcomitetului nu sunt publice.

RO                                                  19                                                RO